Enamuse taevakehade nimedest on tähenduslikud, paljud neist kannavad Vana-Kreeka või Rooma mütoloogiliste tegelaste või jumalate nimesid. Samuti on nimede valikus avastajate endi nimesid või on avastajad neid ristinud ajaloost tuntud inimeste nimedega. Peamiselt on kasutatud mingi teadusvaldkonna uurimisega või mingi erilise poliitilise  tegevusega silma paistnud persoonide nimesid. Ka kunstnike ja kirjanike või väga tuntud kirjanduse tegelaste nimed figureerivad taevases raamatus.  Mind on nimede müsteerium juba mõnda aega huvitanud, sest taevakehade nimepõhine astroloogiline tõlgendus ja isiku tegelik elukäik on väga hästi ühildatavad. See tähendab, et mingi nimeline taevakeha just täpselt selliselt on isiku elukäiku mõjutanud, nagu tema nime iseloomust ja astroloogilistest positsioonidest välja tuleb. Selline õigsus on intrigeeriv ja  sunnib mõtlema nime tähenduse üle isiku ja objekti saatuses. Eriti kenasti olid mõjud välja toodud printsess Diana kaardi kirjeldamisel.